|  |  |  |
| --- | --- | --- |
| Prvi.jpg | | 22. IX 2021. Број **298/21** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **август 2021.** |

**Рекордна просјечна плата након опорезивања у августу - 1 025 КМ**

**Сва подручја (VIII 2021/VIII 2020) остварила номинални раст плате након опорезивања**

Просјечна мјесечна плата након опорезивања у Републици Српскојисплаћена у августу 2021. године износила је1 025 КМ, и поново је највиша до сада када се посматра просјечна плата након опорезивања по мјесецима.

Просјечна плата након опорезивања исплаћена у августу 2021. у односу на исти мјесец претходне године номинално је већа за 6,5%, а реално за 4,3%, док је у односу на јул 2021. номинално већа за 0,6%, а реално за 0,4%. Просјечна мјесечна бруто плата износила је 1 567 КМ.

Посматрано по подручјима, у августу 2021. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 501 КМ, а најнижа просјечна плата након опорезивања у августу 2021. исплаћена је у подручју *Дјелатности пружања смјештаја, припреме и послуживања хране, хотелијерство и угоститељство*,743 КМ.

У августу 2021. године, у односу на август 2020, сва подручја остварила су номинални раст плате након опорезивања, а највећи раст забиљежен је у подручјима *Административне и помоћне услужне дјелатности* 23,4%, *Вађење руда и камена* 11,5% и *Грађевинарство* 11,4%.

KM



Графикон 1. Просјечнe платe након опорезивања по мјесецима

**Мјесечна инфлација у августу 2021. године 0,2%**

**Годишња инфлација (VIII 2021/VIII 2020) 2,1%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у августу 2021. године у односу на претходни мјесец у просјеку су више за 0,2%, док су у односу на исти мјесец претходне године у просјеку више за 2,1%.

Од 12 главних одјељака производа и услуга, више цијене на годишњем нивоу забиљежене су у осам, а ниже цијене у четири одјељка.

Највећи годишњи раст цијена у августу 2021. године, забиљежен је у одјељку *Превоз* 9,8% усљед виших цијена у групи Горива и мазива од 17,7%, затим у одјељку *Храна и безалкохолна пића* 3,0% због виших цијена у групи Уља и масноће од 24,3%, потом у одјељку *Алкохолна пића и дуван* 1,7% усљед виших цијена у групи Дуван од 2,1%, затим у одјељку *Намјештај и покућство* 1,6% због виших цијена у групи Намјештај и комади намјештаја од 4,4%. Повећање од 1,5% забиљежено је у одјељку *Рекреација и култура*, због виших цијена у групама Одмор -Пакет аранжмани од 10,5% и Услуге рекреације и спорта од 9,1%, док је повећање од 0,5% забиљежено у одјељку *Здравство* због виших цијена у групи Остали медицински производи од 1,3%. Повећање од 0,4% забиљежено је у одјељку *Ресторани и хотели*, усљед виших цијена у групи Услуге у ресторанима и кафићима од 0,4%, и у одјељку *Остала добра и услуге* због виших цијена у групи Остале услуге од 2,0%.

Највећи пад цијена на годишњем нивоу, у августу 2021. године, забиљежен је у одјељку *Одјећа и обућа* 9,4% усљед сезонских снижења конфекције и обуће током године, док је смањење од 0,2% забиљежено у одјељку *Комуникације*, због нижих цијена у групи Телефонска и телефакс опрема од 5,1%. Ниже цијене од по 0,1% забиљежене су у одјељку *Становање*, усљед снижења у групи Водоснабдијевање и друге комуналне услуге од 2,0% и у одјељку *Образовање*, усљед снижења у групи Предшколско образовање од 1,4%.

Графикон 2. Мјесечна и годишња инфлација

**Календарски прилагођена индустријска производња (VIII 2021/VIII 2020) већа 7,4%**

**Десезонирана индустријска производња (VIII 2021/VII 2021) већа 0,4%**

**Календарски прилагођена** индустријска производња у Републици Српској у августу 2021. године у поређењу са августом 2020. године већа је за 7,4%. У истом периоду у подручју *Производњa и снабдијевањe електричном енергијом, гасом, паром и климатизацијa* остварен је раст од 11,4%, у подручју *Вађењe руда и камена* раст од 8,6% и у подручју *Прерађивачкa индустријa* раст од 4,3%.

**Десезонирана индустријска производња** у августу 2021. године у поређењу са јулом 2021. године већа је за 0,4%. У истом периоду у подручју *Прерађивачкa индустрија* остварен је раст од 2,0%, док је у подручју *Вађењe руда и камена* забиљежен пад од 1,2% и у подручју *Производњa и снабдијевањe електричном енергијом, гасом, паром и климатизацијa* пад од 2,7%.

Индустријска производња у Републици Српској у периоду јануар – август 2021. године у односу на исти период 2020. године биљежи раст од 14,7%

Графикон 3. Индекси индустријске производње, август 2017 – август 2021. (∅2015=100)

**Број запослених у индустрији (VIII 2021/VIII 2020) већи за 0,4%**

**Број запослених у индустрији** у августу 2021. године у односу на јул 2021. године већи је за 0,3% и у односу на исти мјесец прошле године већи за 0,4%.

Број запослених у индустрији у периоду јануар – август 2021. године, у односу на исти период прошле године мањи је за 1,8%. У истом периоду у подручју *Вађење руда и камена* забиљежен је пад од 0,5%, у подручју *Прерађивачка индустрија* пад од 0,6% и у подручју *Производња и снабдијевање електричном енергијом, гасом, паром и климатизација* забиљежен падод 9,6%.

**Извоз (I-VIII 2021/I-VIII 2020) порастао за 29,2%, а увоз за 20,4%**

У периоду јануар - август 2021. године остварен је извоз у вриједности од двије милијарде и 750 милиона КМ, што је за 29,2% више него у периоду јануар - август 2020. године, те увоз у вриједности од три милијарде и 457 милиона КМ, што је за 20,4% више него у периоду јануар - август 2020, док је проценат покривености увоза извозом износио 79,6%.

У погледу географске дистрибуције робне размјене Републикe Српскe са иностранством, у периоду јануар - август 2021. године, највише се извозило у Хрватску и то у вриједности од 416 милиона КМ, односно 15,1% и у Србију 399 милиона КМ, односно 14,5% од укупно оствареног извоза. У истом периоду, највише се увозило из Србије и то у вриједности од 646 милионa КМ, односно 18,7% и из Италије, у вриједности од 513 милиона КМ, односно 14,9% од укупно оствареног увоза.

Посматрано по групама производа, у периоду јануар - август 2021. године, највеће учешће у извозу остварује електрична енергија са 228 милиона КМ, што износи 8,3% од укупног извоза, док највеће учешће у увозу остварују нафтна уља са укупном вриједношћу од 163 милиона КМ, што износи 4,7% од укупног увоза.

хиљ. КМ

2021

2020

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba);  Јелена Комљеновић  [jelena.komljenovic@rzs.rs.ba](mailto:jelena.komljenovic@rzs.rs.ba) |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Дарко Милуновић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |